“O‘ZBEKISTON TEMIR YO‘LLARI” DAVLAT-AKSIONERLIK KOMPANIYASINI TUZISh TO‘G‘RISIDA

Xalq xo‘jaligi va aholining temir yo‘l transportida yuk va yo‘lovchilarni tashish ehtiyojlarini to‘la qondirish hamda temir yo‘lning barqaror va xavf-xatarsiz ishlashini ta’minlash maqsadida:
 1. Temir yo‘l transporti tizimining O‘zbekiston Respublikasi hududida joylashgan temir yo‘l korxonalari va temir yo‘l bo‘limlari, sanoat, qurilish, savdo va ta’minot korxonalari, xalq ta’limi, sog‘liqni saqlash, madaniyat va sport, loyiha-konstruktorlik tashkilotlari, boshqa tashkilotlari, korxonalari va muassasalari negizida “O‘zbekiston temir yo‘llari” davlat-aksionerlik kompaniyasi tashkil etilsin.
 3. “O‘zbekiston temir yo‘llari” Aksiyadorlik jamiyatining quyidagi asosiy vazifalari va faoliyat yo‘nalishlari belgilab qo‘yilsin:
 temir yo‘l transportida yuk va yo‘lovchilarni tashish sohasida bozor talablarini tadqiq etish, uni rivojlantirish istiqbolini belgilash va O‘zbekiston Respublikasi iqtisodiyotini tarkibiy qayta qurishni hisobga olgan holda joylashtirish;
 temir yo‘l transporti xizmatidan foydalanadigan korxonalarga taklif etiladigan ko‘p yo‘nalishdagi xizmat sohasini vujudga keltirish asosida transport xizmati bozorida temir yo‘l transportining raqobatga bardoshligini ta’minlash;
 temir yo‘l tarmoqlari ishi barqarorligini, poyezdlarni o‘tkazish qobiliyatini oshirishga doir chora-tadbirlar majmuini ishlab chiqish va amalga oshirish;
 temir yo‘l transportini kompleks rivojlantirishga qaratilgan ilmiy-texnik yutuqlar, yangi texnika va texnologiyalar, investitsiya dasturlarini ishlab chiqish va temir yo‘l transportida joriy etish; 
 sarf-xarajatlarni kamaytirish va foydalanuvchi mijozlarga xizmat ko‘rsatish sifatini oshirishni hisobga olgan holda yuk, yo‘lovchi, pochta va bagajni tashishga oid tariflarni (tarif stavkalarini) ishlab chiqish va vakolatli organlar bilan kelishish.
 5. O‘zbekiston Respublikasi Vazirlar Mahkamasi o‘n kun muddatda “O‘zbekiston temir yo‘llari” davlat-aksionerlik kompaniyasining faoliyatini tashkil etish to‘g‘risida qaror qabul qilsin, uning tarkibini va nizomini tasdiqlasin.